DĖL ROKIŠKIO RAJONO SAVIVALDYBĖS TARYBOS 2017 M. SPALIO 27 D. SPRENDIMO NR. TS-179 „DĖL ROKIŠKIO RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ PATVIRTINIMO“ PAKEITIMO

2020 m. spalio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos rinkliavų įstatymo 12 ir 132 straipsniais ir Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių, patvirtintų Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ 1 punktu, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės vietinės rinkliavos už komunalinių atliekų surinkimą ir tvarkymą nuostatus, patvirtintus Rokiškio rajono savivaldybės tarybos 2017 m. spalio 27 d. sprendimu Nr. TS-179 „Dėl Rokiškio rajono savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“:

1.1. pakeisti 6 punktą ir išdėstyti jį taip:

„6. Vietinė rinkliava už komunalinių atliekų tvarkymą (susidedanti iš dviejų dedamųjų – pastoviosios ir kintamosios) nustatoma visiems Savivaldybės teritorijoje esantiems nekilnojamo turto objektų savininkams arba jų įgaliotiems asmenims. Skaičiuojant vietinės rinkliavos dedamąsias pastovios komunalinių atliekų tvarkymo sąnaudos neturi viršyti 50 proc. visų sąnaudų, o kintamos sąnaudos turėtų sudaryti likusius 50 proc. Už mokamą Vietinę rinkliavą Vietinės rinkliavos mokėtojai turi teisę naudotis Savivaldybės organizuojama komunalinių atliekų tvarkymo sistema Rokiškio rajono savivaldybės atliekų tvarkymo taisyklėse ir kituose teisės aktuose nustatyta tvarka: mišrių komunalinių atliekų surinkimo ir tvarkymo, biologiškai skaidžių atliekų surinkimo ir tvarkymo (arba individualaus kompostavimo priemonėmis), didelių gabaritų atliekų surinkimo apvažiavimo būdu, organizuojamos pakuočių, jų atliekų, stiklo atskiro surinkimo sistemos, tekstilės atliekų surinkimo ir tvarkymo paslaugomis, didelių gabaritų atliekų surinkimo aikštelių, žaliųjų atliekų kompostavimo aikštelių ir kita komunalinių atliekų tvarkymo infrastruktūra.“;

1.2. pakeisti 21.1 papunktį ir jį išdėstyti taip:

„21.1. Pastovioji Vietinės rinkliavos dedamoji nustatoma visiems Savivaldybės nekilnojamojo turto objektų savininkams, nekilnojamojo turto objektų savininkų atstovams, nekilnojamojo turto naudotojams arba kitiems asmenims, kaip nustatyta Lietuvos Respublikos atliekų tvarkymo įstatymo 301 straipsnio 1 dalyje. Pastoviosios įmokos dalies nemoka negyvenamų statinių, registruotų Nekilnojamojo turto registre, savininkai ar jų įgalioti asmenys, kurių statinyje yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Statybos įstatymo nuostatomis.“;

1.3. papildyti 39.7 papunkčiu:

„39.7. Savivaldybės teritorijoje praėjusiais ataskaitiniais metais rūšiuotų atliekų ir atliekų, kuriomis atliekų turėtojas atsikrato mišrių komunalinių atliekų konteineriuose, dalis.“;

1.4. papildyti 57.3 papunkčiu:

„57.3. Objekto, kurį prašoma pripažinti netinkamu naudoti, fotonuotraukas.“;

1.5. pakeisti 61 punktą ir išdėstyti jį taip:

„61. Administratorius įskaito kaip įmoką už būsimą atsiskaitymo laikotarpį arba pagal Vietinės rinkliavos mokėtojo rašytinį prašymą grąžina jau sumokėtą Vietinę rinkliavą arba jos dalį šiais atvejais:

61.1. kai Vietinės rinkliavos mokėtojas sumoka didesnio dydžio nei Mokėjimo pranešime nuodytą arba neteisingai apskaičiuotą Vietinės rinkliavos sumą.

61.2. jeigu paslauga nesuteikta;

61.3. jeigu paslauga suteikta, bet pažeidžiant šiuose Nuostatuose nustatytus šios paslaugos kokybės reikalavimus ir (ar) teikimo sąlygas.“;

1.6. papildyti 611 punktu:

„611. Per praeitą mokestinį laikotarpį sumokėtos Vietinės rinkliavos dalis, neviršijanti 25 procentų tam mokestiniam laikotarpiui taikomo patvirtinto kintamosios Vietinės rinkliavos dalies dydžio, grąžinama Vietinės rinkliavos mokėtojui šiuose Nuostatuose nustatyta tvarka, kai mišrių komunalinių atliekų tvarkymo paslauga, suteikta per tą patį mokestinį laikotarpį, neatitiko bent vienos iš šių tokios paslaugos teikimo sąlygų:

611.1. mišrių komunalinių atliekų tvarkymo paslauga buvo teikiama nesilaikant mišrių komunalinių atliekų išvežimo grafiko, išskyrus atvejus, kai ne vėliau kaip kitą dieną buvo įvykdytas mišrių komunalinių atliekų išvežimas arba kai mišrios komunalinės atliekos nebuvo išvežtos pagal grafiką ne dėl mišrių komunalinių atliekų tvarkytojo kaltės;

611.2. Vietinės rinkliavos mokėtojui neužtikrinama galimybė naudotis mišrių komunalinių atliekų konteineriu per 10 darbo dienų nuo atitinkamo jo prašymo pateikimo mišrių komunalinių atliekų tvarkytojui ar Administratoriui dienos;“;

1.7. papildyti 612 punktu:

„612. Šių nuostatų 611.1 papunktyje numatytu atveju konkreti grąžinamos Vietinės rinkliavos suma, neviršijanti 611 punkte įtvirtinto dydžio, apskaičiuojama atsižvelgiant į atitinkamų mišrių komunalinių atliekų tvarkymo paslaugos teikimo sąlygų pažeidimų per atitinkamą mokestinį laikotarpį skaičių. 611.1 papunktyje apibrėžtas pažeidimas mažina to Vietine rinkliava apmokestinamo nekilnojamojo turto objekto, kuriam priskirta (-as, -i) mišrių komunalinių atliekų konteineris (-iai), ir kurio (-ių,) atžvilgiu nustatytas 611.1 papunktyje nurodytas pažeidimas, metinės Vietinės rinkliavos kintamąją dalį 0,5 Eur už kiekvieną atvejį, tačiau bendra tokiam apmokestinamo nekilnojamojo turto objekto priskaičiuota mažintina (grąžintina) Vietinės rinkliavos suma negali viršyti 611 punkte įtvirtinto dydžio;“;

1.8. papildyti 613 punktu:

„613. Šių nuostatų 611.2 papunktyje numatytu atveju konkreti grąžinamos Vietinės rinkliavos suma apskaičiuojama mėnesiniais dydžiais, atsižvelgiant į mišrių komunalinių atliekų tvarkymo paslaugos teikimo sąlygos pažeidimo per atitinkamą mokestinį laikotarpį trukmę mėnesiais. Vėlavimas per 611.2 papunktyje numatytą terminą užtikrinti galimybę Vietinės rinkliavos mokėtojui naudotis mišrių komunalinių atliekų konteineriu, mažina kintamąją rinkliavos dalį už tiek mėnesių, kiek nebuvo užtikrinta galimybė rinkliavos mokėtojui naudotis mišrių komunalinių atliekų konteineriu;“;

1.9. p614 punktu:

„614. Vietinės rinkliavos mokėtojas, kuris yra laiku sumokėjęs Vietinę rinkliavą, bet visais atvejais ne mažiau kaip pastoviąją Vietinės rinkliavos dalį, ir turintis teisę į Vietinės rinkliavos kintamos dalies perskaičiavimą (sumažinimą) dėl mišrių komunalinių atliekų surinkimo ir išvežimo paslaugų teikimo sąlygų, numatytų 611.1 ir (ar) 611.2 papunkčiuose, pažeidimų, pateikia Administratoriui laisvos formos prašymą, nurodydamas galimus pažeidimus bei turimus šiuos pažeidimus pagrindžiančius įrodymus, ne vėliau kaip per 10 kalendorinių dienų po galimų pažeidimų. Administratorius, gavęs Vietinės rinkliavos mokėtojo prašymą, atlieka minėtų paslaugų teikimo sąlygų vertinimą, o nustatęs jų pažeidimą, apskaičiuoja mažinamą Vietinės rinkliavos dydį, vadovaudamasis šiame skyriuje nustatytomis taisyklėmis.“;

1.10. papildyti 615 punktu:

„615. Tais atvejais, kai Vietinės rinkliavos mokėtojas, turintis teisę į Vietinės rinkliavos už praeitus metus perskaičiavimą dėl mišrių komunalinių atliekų surinkimo ir išvežimo paslaugų teikimo sąlygų, numatytų 611.1 ir (ar) 611.2 papunkčiuose, pažeidimų, įvykdytų tais pačiais metais, einamųjų metų sausio 1 dieną neturi Vietinės rinkliavos mokėtojo statuso ar netenka prievolės mokėti Vietinę rinkliavą už tą patį apmokestinamą nekilnojamojo turto objektą per einamuosius metus, grąžintina Vietinės rinkliavos dalis grąžinama šiuose Nuostatuose nustatyta tvarka ne vėliau kaip per 30 kalendorinių dienų tokiam Vietinės rinkliavos mokėtojui pateikus prašymą Administratoriui;“;

1.11. pakeisti nuostatų 62 punktą ir išdėstyti jį taip:

„62. Jeigu Vietinės rinkliavos mokėtojas sumokėjo didesnio dydžio Vietinę rinkliavą, nei nurodyta Mokėjimo pranešime arba neteisingai apskaičiuotą Vietinės rinkliavos sumą, arba susidarė Vietinės rinkliavos permoka dėl Vietinės rinkliavos perskaičiavimo, Vietinė rinkliava buvo neteisingai apskaičiuota, buvo sumažinta Vietinė rinkliava dėl 611.1 ir (ar) 611.2 papunkčiuose numatytų aplinkybių, permoka įskaitoma į būsimus Vietinės rinkliavos mokėjimus, išskyrus atvejus, kai Vietinės rinkliavos mokėtojas išbraukiamas iš Registro arba yra gautas prašymas dėl permokos grąžinimo. Esant Vietinės rinkliavos mokėtojo prašymui dėl Vietinės rinkliavos permokos grąžinimo, permoka grąžinama per 30 kalendorinių dienų nuo prašymo pateikimo Administratoriui dienos;“.

2. Skelbti šį sprendimą Teisės aktų registre ir Rokiškio rajono savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Ramūnas Godeliauskas

Darutis Krivas

Rokiškio rajono savivaldybės tarybai

**SPRENDIMO** „**DĖL ROKIŠKIO RAJONO SAVIVALDYBĖS TARYBOS 2017 M. SPALIO 27 D. SPRENDIMO NR. TS-179 „DĖL ROKIŠKIO RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ PATVIRTINIMO“ PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Suderinti Rokiškio rajono savivaldybės vietinės rinkliavos už komunalinių atliekų surinkimą ir tvarkymą nuostatus su Lietuvos Respublikos rinkliavų įstatymo 12 ir 132 straipsniais bei Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių, patvirtintų Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ 24 punktu.

**Šiuo metu esantis teisinis reglamentavimas.**

Lietuvos Respublikos atliekų tvarkymo įstatymas, Lietuvos Respublikos rinkliavų įstatymas, Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklės, patvirtintos Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“.

**Sprendimo projekto esmė.**

Savivaldybės tarybai tiekiamas sprendimo projektas tvirtinti Rokiškio rajono savivaldybės vietinės rinkliavos už komunalinių atliekų surinkimą ir tvarkymą nuostatų pakeitimą, parengtą atsižvelgiant į Lietuvos Respublikos rinkliavų įstatymo 12 ir 132 straipsnių ir LR Vyriausybės 2013 m. liepos 24 d. nutarimo Nr. 711 „Dėl Rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos patvirtinimo“ 24 punkto pakeitimo reikalavimus.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktų reikalavimų.

**neigiamos** – nebus.

**Finansavimo šaltiniai ir lėšų poreikis**.

Atliekų tvarkymo srityje taikomas principas „teršėjas moka“, kuris reiškia, kad atliekų tvarkymo išlaidas turi apmokėti pirminis atliekų darytojas arba atliekų turėtojas. Komunalinių atliekų tvarkymas finansuojamas visiems komunalinių atliekų turėtojams, mokant vietinę rinkliavą už komunalinių atliekų surinkimą iš atliekų turėtojų ir atliekų tvarkymą, neimant jokio papildomo mokesčio.

**Kokia sprendimo nauda Rokiškio rajono gyventojams.**

Vietinės rinkliavos už komunalinių atliekų surinkimo iš atliekų turėtojų ir atliekų tvarkymo nuostatuose nustatyti mokėtojui numatytos teikti paslaugos kokybės reikalavimai ir (ar) teikimo sąlygos (apimtis, asortimentas, terminai, periodiškumas ir kita), taip pat kriterijai ir subjektas, įgaliotas vertinti (nustatyti), ar yra (nėra) pažeisti šios paslaugos teikimo kokybės reikalavimai ir (ar) teikimo sąlygos. Nuostatuose nustatyti vietinės rinkliavos grąžinimo atvejai suderinti su Rinkliavų įstatymo 132 str. bei nustatyta vietinės rinkliavos grąžinimo tvarką.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

SPRENDIMO LYGINAMASIS VARIANTAS

6. Vietinė rinkliava už komunalinių atliekų tvarkymą (susidedanti iš dviejų dedamųjų – pastoviosios ir kintamosios) nustatoma visiems Savivaldybės teritorijoje esantiems nekilnojamo turto objektų savininkams arba jų įgaliotiems asmenims. Skaičiuojant vietinės rinkliavos dedamąsias pastovios komunalinių atliekų tvarkymo sąnaudos neturi viršyti 50% visų sąnaudų, o kintamos sąnaudos turėtų sudaryti likusius 50%. **Už mokamą Vietinę rinkliavą Vietinės rinkliavos mokėtojai turi teisę naudotis Savivaldybės organizuojama komunalinių atliekų tvarkymo sistema Rokiškio rajono savivaldybės atliekų tvarkymo taisyklėse ir kituose teisės aktuose nustatyta tvarka: mišrių komunalinių atliekų surinkimo ir tvarkymo, biologiškai skaidžių atliekų surinkimo ir tvarkymo (arba individualaus kompostavimo priemonėmis), didelių gabaritų atliekų surinkimo apvažiavimo būdu, organizuojamos pakuočių, jų atliekų, stiklo atskiro surinkimo sistemos, tekstilės atliekų surinkimo ir tvarkymo paslaugomis, didelių gabaritų atliekų surinkimo aikštelių, žaliųjų atliekų kompostavimo aikštelių ir kita komunalinių atliekų tvarkymo infrastruktūra.**

21.1. Pastovioji Vietinės rinkliavos dedamoji nustatoma visiems Savivaldybės nekilnojamojo turto objektų savininkams, nekilnojamojo turto objektų savininkų atstovams, nekilnojamojo turto naudotojams arba kitiems asmenims, kaip nustatyta Lietuvos Respublikos atliekų tvarkymo įstatymo 301 straipsnio 1 dalyje. **Pastoviosios įmokos dalies nemoka negyvenamų statinių, registruotų Nekilnojamojo turto registre, savininkai ar jų įgalioti asmenys, kurių statinyje yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Statybos įstatymo nuostatomis.**

39. Mokėjimo pranešime yra nurodomi šie duomenys:

**39.7. Savivaldybės teritorijoje praėjusiais ataskaitiniais metais rūšiuotų atliekų ir atliekų, kuriomis atliekų turėtojas atsikrato mišrių komunalinių atliekų konteineriuose, dalis.**

57. Asmenys, siekiantys, kad jiems Savivaldybės teritorijoje nuosavybės teise priklausantys nenaudojami nekilnojamojo turto objektai, minimi šių Nuostatų 56 punkte, būtų įtraukiami į netinkamų naudoti nekilnojamųjų turto objektų kategoriją, Administratoriui turi pateikti:

**57.3. Objekto, kurį prašoma pripažinti netinkamu naudoti, fotonuotraukas.**

61. Administratorius įskaito kaip įmoką už būsimą atsiskaitymo laikotarpį arba pagal **Vietinės rinkliavos** mokėtojo rašytinį prašymą grąžina jau sumokėtą Vietinę rinkliavą arba jos dalį šiais atvejais:

61.1. kai Vietinės rinkliavos mokėtojas sumoka didesnio dydžio nei Mokėjimo pranešime nuodytą arba neteisingai apskaičiuotą Vietinės rinkliavos sumą.

~~61.2. kai Vietinės rinkliavos mokėtojui šių Nuostatų nustatyta tvarka nustatomas mažesnis Vietinės rinkliavos dydis.~~

**61.2. jeigu paslauga nesuteikta;**

**61.3. jeigu paslauga suteikta, bet pažeidžiant šiuose Nuostatuose nustatytus šios paslaugos kokybės reikalavimus ir (ar) teikimo sąlygas.**

**611. Per praeitą mokestinį laikotarpį sumokėtos Vietinės rinkliavos dalis, neviršijanti 25 procentų tam mokestiniam laikotarpiui taikomo patvirtinto kintamosios Vietinės rinkliavos dalies dydžio, grąžinama Vietinės rinkliavos mokėtojui šiuose Nuostatuose nustatyta tvarka, kai mišrių komunalinių atliekų tvarkymo paslauga, suteikta per tą patį mokestinį laikotarpį, neatitiko bent vienos iš šių tokios paslaugos teikimo sąlygų:**

**611.1. mišrių komunalinių atliekų tvarkymo paslauga buvo teikiama nesilaikant mišrių komunalinių atliekų išvežimo grafiko, išskyrus atvejus, kai ne vėliau kaip kitą dieną buvo įvykdytas mišrių komunalinių atliekų išvežimas arba kai mišrios komunalinės atliekos nebuvo išvežtos pagal grafiką ne dėl mišrių komunalinių atliekų tvarkytojo kaltės;**

**611.2. Vietinės rinkliavos mokėtojui neužtikrinama galimybė naudotis mišrių komunalinių atliekų konteineriu per 10 darbo dienų nuo atitinkamo jo prašymo pateikimo mišrių komunalinių atliekų tvarkytojui ar Administratoriui dienos;**

**612. Šių nuostatų 611.1 papunktyje numatytu atveju konkreti grąžinamos Vietinės rinkliavos suma, neviršijanti 611 punkte įtvirtinto dydžio, apskaičiuojama atsižvelgiant į atitinkamų mišrių komunalinių atliekų tvarkymo paslaugos teikimo sąlygų pažeidimų per atitinkamą mokestinį laikotarpį skaičių. 611.1 papunktyje apibrėžtas pažeidimas mažina to Vietine rinkliava apmokestinamo nekilnojamojo turto objekto, kuriam priskirta (-as, -i) mišrių komunalinių atliekų konteineris (-iai), ir kurio (-ių,) atžvilgiu nustatytas 611.1 papunktyje nurodytas pažeidimas, metinės Vietinės rinkliavos kintamąją dalį 0,5 Eur už kiekvieną atvejį, tačiau bendra tokiam apmokestinamo nekilnojamojo turto objekto priskaičiuota mažintina (grąžintina) Vietinės rinkliavos suma negali viršyti 611 punkte įtvirtinto dydžio;**

**613. Šių nuostatų 611.2 papunktyje numatytu atveju konkreti grąžinamos Vietinės rinkliavos suma apskaičiuojama mėnesiniais dydžiais, atsižvelgiant į mišrių komunalinių atliekų tvarkymo paslaugos teikimo sąlygos pažeidimo per atitinkamą mokestinį laikotarpį trukmę mėnesiais. Vėlavimas per 611.2 papunktyje numatytą terminą užtikrinti galimybę Vietinės rinkliavos mokėtojui naudotis mišrių komunalinių atliekų konteineriu, mažina kintamąją rinkliavos dalį už tiek mėnesių, kiek nebuvo užtikrinta galimybė rinkliavos mokėtojui naudotis mišrių komunalinių atliekų konteineriu;**

**614. Vietinės rinkliavos mokėtojas, kuris yra laiku sumokėjęs Vietinę rinkliavą, bet visais atvejais ne mažiau kaip pastoviąją Vietinės rinkliavos dalį, ir turintis teisę į Vietinės rinkliavos kintamos dalies perskaičiavimą (sumažinimą) dėl mišrių komunalinių atliekų surinkimo ir išvežimo paslaugų teikimo sąlygų, numatytų 611.1 ir (ar) 611.2 papunkčiuose, pažeidimų, pateikia Administratoriui laisvos formos prašymą, nurodydamas galimus pažeidimus bei turimus šiuos pažeidimus pagrindžiančius įrodymus, ne vėliau kaip per 10 kalendorinių dienų po galimų pažeidimų. Administratorius, gavęs Vietinės rinkliavos mokėtojo prašymą, atlieka minėtų paslaugų teikimo sąlygų vertinimą, o nustatęs jų pažeidimą, apskaičiuoja mažinamą Vietinės rinkliavos dydį, vadovaudamasis šiame skyriuje nustatytomis taisyklėmis.**

**615. Tais atvejais, kai Vietinės rinkliavos mokėtojas, turintis teisę į Vietinės rinkliavos už praeitus metus perskaičiavimą dėl mišrių komunalinių atliekų surinkimo ir išvežimo paslaugų teikimo sąlygų, numatytų 611.1 ir (ar) 611.2 papunkčiuose, pažeidimų, įvykdytų tais pačiais metais, einamųjų metų sausio 1 dieną neturi Vietinės rinkliavos mokėtojo statuso ar netenka prievolės mokėti Vietinę rinkliavą už tą patį apmokestinamą nekilnojamojo turto objektą per einamuosius metus, grąžintina Vietinės rinkliavos dalis grąžinama šiuose Nuostatuose nustatyta tvarka ne vėliau kaip per 30 kalendorinių dienų tokiam Vietinės rinkliavos mokėtojui pateikus prašymą Administratoriui;**

62. ~~Vietinės rinkliavos permoka ar Vietinės rinkliavos įmoka grąžinama per 30 kalendorinių dienų nuo rašytinio prašymo grąžinti permoką gavimo datos~~. **Jeigu Vietinės rinkliavos mokėtojas sumokėjo didesnio dydžio Vietinę rinkliavą, nei nurodyta Mokėjimo pranešime arba neteisingai apskaičiuotą Vietinės rinkliavos sumą, arba susidarė Vietinės rinkliavos permoka dėl Vietinės rinkliavos perskaičiavimo, buvo sumažinta Vietinė rinkliava dėl 611.1 ir (ar) 611.2 papunkčiuose numatytų aplinkybių, permoka įskaitoma į būsimus Vietinės rinkliavos mokėjimus, išskyrus atvejus, kai Vietinės rinkliavos mokėtojas išbraukiamas iš Registro arba yra gautas prašymas dėl permokos grąžinimo. Esant Vietinės rinkliavos mokėtojo prašymui dėl Vietinės rinkliavos permokos grąžinimo, permoka grąžinama per 30 kalendorinių dienų nuo prašymo pateikimo Administratoriui dienos;**

Architektūros ir paveldosaugos skyriaus vyr. specialistas Darutis Krivas